
ŠAKIŲ RAJONO SAVIVALDYBĖS  TARYBA

SPRENDIMAS

DĖL ŠAKIŲ SOCIALINIŲ PASLAUGŲ CENTRO 2009 METŲ VEIKLOS ATASKAITOS

2010 m. kovo 25 d. Nr. T-58
Šakiai

   
Rajono savivaldybės taryba, vadovaudamasi Lietuvos Respublikos vietos savivaldos įstatymo (Žin., 1994, Nr.55-1049; 2008, Nr.113-4290) 16 str. 2 d. 19 p. ir rajono savivaldybės tarybos 2007 m. rugsėjo 20 d. sprendimu Nr.T-206  patvirtinto savivaldybės tarybos veiklos reglamento 81.35.5 p.,  nusprendžia,


pritarti Šakių socialinių paslaugų centro 2009 metų veiklos ataskaitai (pridedama).

Meras


          

 Juozas Bertašius

                                                                                   PATVIRTINTA

                                                                                   Šakių rajono savivaldybės tarybos

                                                                                   2010 m. kovo 25 d. sprendimu Nr.T-58

ŠAKIŲ SOCIALINIŲ PASLAUGŲ CENTRO 2009 METŲ VEIKLOS ATASKAITA

I. ŠAKIŲ  RAJONO SAVIVALDYBĖS ŠAKIŲ SOCIALINIŲ PASLAUGŲ CENTRAS


1. Šakių rajono savivaldybės (toliau – Savivaldybė) tarybos nuo 2006 m. gruodžio 21 d. įsteigta  biudžetinė įstaiga - Šakių rajono savivaldybės Šakių socialinių paslaugų centras (toliau – Centras), turintis juridinio asmens statusą. 


2. Centro struktūrą sudaro:


2.1. administracija;


2.2. socialines paslaugas teikiantys specialistai;


2.3. ūkinis (aptarnaujantis) personalas. 

 
3. Nuo 2007 m. balandžio 2 d. Centras savo veiklą vykdo  vadovaudamasis savivaldybės tarybos 2006 m. gruodžio 21 d. sprendimu Nr. T-379   patvirtintais  biudžetinės įstaigos Centro nuostatais. 


4. Centre patvirtinta iš viso 23,5 etatų skaičius. Iš jų 16,25 etatų socialinio darbuotojo padėjėjo pareigybės ir po vieną – direktoriaus, buhalterio, vairuotojo, sekretorė- kasininkė, 3  socialiniai darbuotojai, valytoja 0,25 etato. 

 

II. TIKSLAS IR UŽDAVINIAI


5. Tikslai: 


5.1. Sudaryti žmogaus orumo nežeminančias gyvenimo sąlygas bei padėti integruotis į visuomenę, kai asmuo dėl amžiaus, negalios, skurdo ar kitų priežasčių pats nepajėgus to padaryti. 


5.2. Gerinti socialinių paslaugų infrastruktūrą bendruomenėse, skatinti kokybišką socialinių paslaugų teikimą, didinti jų prieinamumą socialinės rizikos šeimoms ir vaikams, neįgaliems asmenims, pagyvenusiems ir seniems žmonėms.


6. Uždaviniai: 

6.1. Teikti kokybiškas socialines paslaugas asmenims (šeimoms), atsižvelgiant į jų gyvybinius poreikius.


6.2. Padėti socialinių paslaugų gavėjui išsaugoti arba atgauti fizines, psichines funkcijas arba spręsti jo socialines problemas.


6.3. Gerinti klientų aptarnavimo ir socialinių paslaugų kokybę.


6.4. Gerinti informacijos teikimą klientams.


6.5. Plėsti nestacionarių socialinių paslaugų tinklą.


6.6. Siekti, kad būtų teikiamos kuo įvairesnės socialinės paslaugos.


6.7. Kuo plačiau įtraukti į šios programos įgyvendinimą vietos bendruomenes, nevyriausybines organizacijas.


6.8. Kelti centro darbuotojų kvalifikaciją. 

III. ĮGYVENDINAMOS PROGRAMOS IR VYKDOMOS FUNKCIJOS


7. Centras įgyvendina socialinių paslaugų teikimo programas savivaldybės teritorijoje ir vykdo šias pagrindines funkcijas:

 
7.1. informuoja ir konsultuoja rajono gyventojus paslaugų teikimo klausimais;  
 
7.2. teikia pagalbos namuose paslaugas;

  
7.3. teikia transporto paslaugas;  


7.4. aprūpina asmenis techninės pagalbos priemonėmis;


7.5. aprūpina gautais būtiniausiais daiktais;

                     7.6 nuomuoja asmenims techninės pagalbos priemones.

IV. PERSONALAS

 
8. 2009 metais Centre dirbo vidutiniškai 42 darbuotojai. Socialinės padejėjos darbuotojos sudarė didžiąją dalį įstaigos darbuotojų – 36 (85 proc.). 1- su aukštuoju universitetiniu socialinio darbo išsilavinimu, 3 – su aukštuoju ne socialinio darbo išsilavinimu, 1 darbuotoja yra įgijusi aukštąjį neuniversitetinį socialinio darbo išsilavinimą, 9 specialistai dirba su aukštesniuoju išsilavinimu, 3 siekia aukštojo mokslo.


Darbuotojų kaita per metus nėra didelė. Tai reiškia, kad Centro aptarnaujami klientai naudojasi tų pačių žmonių paslaugomis. Ypatingai tai aktualu vyresnio amžiaus asmenims, gaunantiems pagalbos namuose paslaugas. Tokio amžiaus asmenims būdingas prieraišumas, kuris suteikia patikimumą ir saugumą. 


Centro administracijos darbuotojų visos darbo vietos kompiuterizuotos. 

V. ŠAKIŲ  RAJONO SAVIVALDYBĖS SOCIALINIŲ PASLAUGŲ CENTRUI SKIRTŲ ASIGNAVIMŲ VYKDYMAS


9. 2009 metų Centrui skirti asignavimai sudarė 458200 Lt . Kasinės išlaidos per metus 458198 Lt.  Per 2009 metus išlaidos Centro valdymui, t. y. administracijos, socialinių padėjėjų darbuotojų atlyginimams, socialiniam draudimui ir kitoms išlaidoms sudarė (1lentelė)

                                                                                                                                                                                                                       1 lentelė

Šakių socialinių paslaugų centrui skirtų asignavimų pasiskirstymas pagal funkcijas
	Funkcijos pavadinimas

	Patvirtinta sąmata (Lt.) 2009 m.
	Padaryta išlaidų (Lt.)2009 m.

	1. Darbo užmokestis ir socialinis draudimas
	383847
	383847

	1.1. Darbo užmokestis pinigais
	302300
	302300

	1.2. Socialinio draudimo įmokos
	81547
	81547

	2. Prekių ir paslaugų naudojimas         
	23894
	23892

	         2.1. Elektros energija
	1157
	1157

	         2.2. Ryšių paslaugos
	5056
	5056

	         2.3. Transporto išlaidos
	7435
	7435

	         2.4. Kitos paslaugos
	4082
	4082

	         2.5. Vandentiekis ir kanalizacija
	2365
	2364

	         2.6. Kvalifikacijos kėlimas
	1200
	1200

	         2.7. Kitos paslaugos
	2600
	2600

	         2.8. Socialinė parama pinigais
	8459
	8459

	Iš viso
	416200
	416198


    10. Šakių socialinių paslaugų centro specialiosios programos lėšos 2009 metams sudarė 42000 Lt.  Lėšų paskirstymas pagal funkcijas (2 lentelė)

       2 lentelė

	Funkcijos pavadinimas

	Patvirtinta sąmata
 (Lt.) 2009 m.
	Padaryta išlaidų (Lt.)2009 m.

	1. Darbo užmokestis ir socialinis draudimas
	25100
	25100

	1.1. Darbo užmokestis pinigais
	10000
	10000

	1.2. Socialinio draudimo įmokos
	15100
	15100

	2. Prekių ir paslaugų naudojimas         
	16900
	16900

	         2.1. Transporto išlaikymas
	9576
	9576

	         2.2. Kitos prekės
	5424
	5424

	         2.3. Kitos paslaugos
	1900
	1900

	Iš viso
	42000
	42000


                     10.1. Šakių socialinių paslaugų centro specialiosios programos vykdymas pagal 2009 metų  mėnesius (3 lentelė)

3 lentelė

	Mėnuo
	Pajamos už transporto paslaugas
	Pajamos už paslaugas į namus
	Pajamos už techninių priemonių nuomą
	Pajamos už paslaugas K. Naumiesčio padalinyje

	Viso pajamos

	Sausis
	575 Lt.
	1820 Lt.
	2750 Lt.
	-
	5145 Lt.

	Vasaris
	175 Lt.
	1236 Lt.
	1288 Lt.
	-
	2699 Lt.

	Kovas
	31 Lt.
	961 Lt.
	2529 Lt.
	973 Lt.
	4494 Lt.

	Balandis
	240 Lt.
	956 Lt.
	1809 Lt.
	832 Lt.
	3837 Lt.

	Gegužė
	70 Lt.
	1056 Lt.
	1677 Lt.
	853 Lt.
	3656 Lt.

	Birželis
	75 Lt.
	1186 Lt.
	1609 Lt.
	527 Lt.
	3397 Lt.

	Liepa
	140 Lt.
	1331 Lt.
	1642 Lt.
	465 Lt.
	3578 Lt.

	Rugpjūtis
	805 Lt.
	1455 Lt.
	1746 Lt.
	649 Lt.
	4655 Lt.

	Rugsėjis
	85 Lt.
	1070 Lt.
	2508 Lt.
	618 Lt.
	4281 Lt.

	Spalis
	190 Lt.
	1209 Lt.
	1156 Lt.
	803 Lt.
	3358 Lt.

	Lapkritis
	73 Lt.
	1111 Lt.
	325 Lt.
	888 Lt.
	2397 Lt.

	Gruodis
	20 Lt.
	404 Lt.
	111 Lt.
	-
	535 Lt.

	Iš viso
	2479 Lt.
	13795 Lt.
	19150 Lt.
	6608 Lt.
	42032 Lt.



11. 2009 m. įsigyta ilgalaikio turto už 6697 litus. Tai iš Šakių rajono administracijos Socialinės paramos skyriaus neatlygintinai patikėjimo teise valdyti gautas ilgalaikis turtas, naudojamas Kudirkos Naumiesčio padalinyje.

	Eil. Nr.
	Ilgalaikio turto pavadinimas
	Balansinė vertė

	1.
	Biuro baldai
	1960,00

	2.
	Skalbinių džiovintuvas WTE84101SN
	1599,00

	3.
	Skalbinių džiovintuvas WTE84101SN
	1599,00

	4.
	Skalbimo mašina WAE24161DN
	1539,00

	
	Iš viso
	6697,00


11.1. Trumpalaikio turto ataskaitiniais 2009 m. iš viso įsigyta už 15283 Lt.

          Iš jų: iš biudžeto lėšų                                                             3512 Lt.

                   ( žaliuzės vertikalios, PVC langai, toneris hp, antena, televizorius, kibiras, gyvatukas elektrinis)

                  iš paramos (labdara iš Lions klubo)                               1200 Lt.

                  (4 lovos funkcinės mechaninės)

                  gauta neatlygtinai                                                          10571 Lt.

                 laikiklis, lentyna, skalbimo mašina, televizorius, muzikinis centras ir kt. inventorius, naudojami Kudirkos Naumiesčio padalinyje.

12. Per 2009 m. Šakių socialinių paslaugų centras pagal panaudos sutartį iš panaudos davėjo Techninės pagalbos neįgaliesiems centro prie Socialinės apsaugos ir darbo ministerijos gavo techninės pagalbos priemonių už 48647,21 Lt. , trumpalaikio turto už 32005, 76 Lt.

VI. SOCIALINĖS PASLAUGOS


13. Socialinių paslaugų teikimas 2009 metais Centre buvo organizuojamas vykdant šias veiklas: 


13.1. Planuojant socialines paslaugas asmeniui (šeimai). 


13.2. Vertinant ir analizuojant socialinio darbuotojo seniūnijoje nustatytus socialinės pagalbos poreikius asmeniui (šeimai). 


13.3. Organizuojant socialinį darbą ir socialinių paslaugų teikimą asmeniui (šeimai). 


13.4. Vertinant socialinio darbo su asmeniu (šeima) ir pagalbos teikimo jiems veiksmingumą. 


12. 2009 metais Centras atliko šias pagrindines funkcijas: 


12.1. Informacijos teikimas, konsultavimas


Centro darbuotojai teikė informaciją apie socialinę pagalbą, analizavo klientų situaciją ir teikė alternatyvius problemos sprendimo būdus, kartu su klientu, seniūnijų socialiniais darbuotojais bei kitais specialistais ieškojo problemos sprendimų variantų.  


12.2. Pagalba namuose:


Pagalbos namuose paslaugos teikiamos senyvo amžiaus asmenims ir jų šeimoms, neįgaliems asmenims ir jų šeimoms, vaikams iš šeimų, turinčių socialinių problemų, likusiems be tėvų globos vaikams, rizikos grupių bei kitiems asmenims, siekiant sudaryti normalias gyvenimo sąlygas ir galimybes gyventi visavertį gyvenimą namuose. Įvertinus kliento savarankiškumą ir asmens poreikį socialinėms paslaugoms yra teikiamos šios paslaugos: buto tvarkymas, asmens higienos ir priežiūros paslaugos, maisto pirkimas ir ruošimas, buto nuomos, komunalinių mokesčių mokėjimas, gydytojo iškvietimas, vaistų pirkimas, skalbimas, patalynės keitimas, ūkinių darbų organizavimas ir pan.


Kas metai Šakių rajone daugėja pensinio amžiaus bei neįgalių gyventojų, stokojančių artimųjų pagalbos, gyvenančių atokiose kaimo vietovėse, skaičius, kuriems reikalinga valstybės skiriama socialinė pagalba, paslaugos į namus. 

 
Socialinių paslaugų poreikį asmeniui nustato savivaldybės administracijos paskirtas atsakingas seniūnijos socialinis darbuotojas, Šakių socialinių paslaugų centro direktorė ir socialinių paslaugų centro atsakingas socialinis darbuotojas, jie lankosi žmogaus gyvenamojoje vietoje, pagal patvirtintas metodikas vertina potencialaus kliento fizinį ir socialinį savarankiškumą, turimą negalią ir kt. Pagal savivaldybės nustatytą mokėjimo už socialines paslaugas tvarką, informavimo, konsultavimo, tarpininkavimo, atstovavimo, socialinių įgūdžių ugdymo ir palaikymo paslaugos Centre rajono gyventojams yra teikiamos nemokamai. 

 
2009 metų gruodžio mėnesį pagalbos namuose paslaugas gavo 8 socialinės rizikos šeimos jose 25 vaikų ir 117 pagyvenusių, neįgalių asmenų. 4 lentelėje pateikti pagalbos namuose paslaugų gavėjų pasiskirstymas pagal lytį. 

                                                                                                                                              4 lentelė

Pagalbos namuose paslaugų gavėjai
	Lankomo asmens kategorija
	2009 metai

	
	Vyrai
	Moterys
	Viso

	Pagyvenę ir seni žmonės (pensinio amžius)
	4
	45
	49

	Neįgalūs pensinio amžiaus asmenys 
	8
	50
	58

	Neįgalūs darbingo amžiaus asmenys
	7
	3
	10

	Probleminės šeimos
	-
	8
	8 šeimos
25 vaik.


 


5 lentelėje pateikti duomenys apie socialinių padėjėjų darbuotojų ir lankomų asmenų pasiskirstymą pagal seniūnijas.

                                                                                                                                             5 lentelė

Socialinių padėjėjų darbuotojų skaičius, etatų ir lankomų asmenų (šeimų) pasiskirstymas pagal seniūnijas (2009-12-31)

	Eil.
Nr.
	
Seniūnija
	Lankomosios priežiūros
darb. skaičius
	Etatai
	Lankomų asmenų skaičius
	Socialinės rizikos
šeimų skaičius

	1.
	Lukšių
	1
	0,8
	8
	-

	2.
	Žvirgždaičių
	2
	0,8
	6
	-

	3.
	Plokščių 
	2
	0,6
	3
	-

	4.
	Sintautų
	2
	1,5
	14
	1 šeima, joje 2 vaikai

	5.
	Slavikų
	-
	-
	-
	-

	6.
	Kidulių
	3
	0,6
	4
	-

	7.
	Lekėčių
	1
	0,5
	10
	1 šeima, joje 1 vaikas

	8.
	Griškabūdžio
	4
	1
	8
	1 šeima, joje 6 vaikai

	9.
	Sudargo
	1
	0,6
	4
	-

	10.
	Kudirkos Naumiesčio
	6
	2,4
	16
	4 šeimos, jose 12 vaikų

	11.
	Gelgaudiškio
	3
	2,8
	18
	-

	12.
	Kriūkų
	-
	-
	-
	-

	13.
	Šakių
	5
	3,7
	30
	1 šeima, joje 4 vaikai

	14.
	Barzdų
	3
	0,95
	4
	-

	 
	Viso
	33
	16,25
	125
	8 šeimos, 25 vaikai



2009 metų gruodžio mėnesio duomenimis socialinės rizikos šeimų skaičius, mažėjo. Vaiko teisių apsaugos skyriaus duomenimis buvo 254 socialinės rizikos šeimos, kuriose augo 600 vaikų . 2009 metais gruodžio mėnesį lankomų socialinės rizikos šeimų buvo 8 iš jų vaikų 25. Pagrindinės problemos tokiose šeimose – tėvų psichiniai sutrikimai, piktnaudžiavimas alkoholiu, vaikų nepriežiūra, socialinių įgūdžių stoka. Tokiu atveju šeimoms (asmenims) teikiamos pagalbos namuose paslaugos, padedančios asmeniui (šeimai) tvarkytis buityje bei dalyvauti visuomenės gyvenime. Šios paslaugos, pagal poreikį,  yra teikiamos nepriklausomai nuo šeimos pajamų.  


Šeimoms teikiamos paslaugos: tarpininkavimas, informavimas bei konsultavimas, socialinių įgūdžių ugdymas, pagalba perkant produktus. Vienas pagrindinių Centro uždavinių – kartu su šeimos nariais pirkti būtiniausius produktus. 

                                                                                                           
      



6 lentelė

     
Socialinių padėjėjų darbuotojų ir lankomų asmenų pasiskirstymas pagal metus

	   Metai
	Darbuotojai
	Lankomi asmenys

	 
	 
	Vieniši, pagyvenę
	Prob. šeimos
	Viso lankomų asmenų

	2008 m.
	34
	109
	8 šeimos, jose 25 vaikai
	117

	2009 m.
	33
	117
	8 šeimos, jose 25 vaikai
	125


 
Šakių rajono savivaldybės taryba 2007 metų rugpjūčio 9 dienos sprendimu Nr.T-143  patvirtino  mokėjimo už socialines paslaugas tvarką . Mokėjimo už paslaugas dydis (pensinio amžiaus, neįgaliems asmenims) priklauso nuo šeimos pajamų, šeimos sudėties, gavėjo sveikatos būklės, paslaugų pobūdžio ir gavimo trukmės bei kt. aplinkybių. Asmenims , kurių pajamos viršija 3 valstybės remiamų pajamų dydį (t.y. nuo 2008-08-01  − 1050 Lt),  Šakių savivaldybės administracijos Socialinės  paramos skyrius apskaičiuoja mokesčio dydį. Šakių socialinių paslaugų centro direktorė 2009 metais pateikė prašymą, kad  2 asmenims  išimties tvarka būtų sumažinamos mokėjimo sumos. Dėl padidėjusių valstybės remiamu pajamų, 2009 m. už socialines paslaugas mokėjo tik 18 asmenų. 


2009 metais už socialines paslaugas į namus buvo surinkta 13795 Lt. 


12.3. Aprūinimas techninės pagalbos priemonėmis 


Aprūpinimas techninės pagalbos priemonėmis (toliau − TPP) vykdomas parenkant ir skiriant TPP neįgaliems ar seniems žmonėms pagal asmens sveikatos priežiūros įstaigų pateiktas rekomendacijas. 


7 lentelėje pateikiame statistinius duomenis apie TPP poreikį ir išduotas techninės pagalbos priemones. 

7 lentelė

Poreikis ir aprūpinimas techninės pagalbos priemonėmis 2009 metais
	2009 metai

	Eil.
Nr.
	Techninės pagalbos  priemonės
	Poreikis
vnt.
	Aprūpinta
vnt.
	Negavo
vnt.

	1.
	Neįgaliųjų vežimėliai
	103
	87
	16 

	2.
	Tualetinės kėdės
	91
	50
	41 (25 n.)

	3.
	Funkcinės lovos
	46
	13
	37 (17 n. )

	4.
	Čiužiniai nuo pragulų
	54
	30
	24 (15 n. )

	5.
	Vaikštynės
	86
	86
	-

	6.
	Ramentai
	320
	320
	-

	7.
	Lazdelės
	40
	40
	-

	8.
	Prausimosi vonioje, duše priemonės
	10
	9
	1

	9.
	Rengimąsi palengvinančios priemonės
	-
	-
	-

	10.
	Lovos staliukai
	4
	4
	7   ( 2n.)

	11.
	Treniruokliai
	-
	-
	-

	12.
	Laipteliai ų vonią
	4
	4
	-

	13.
	Pasėstai praguloms išvengti
	4
	3
	1

	14.
	Angaliai lazdoms
	16
	16
	-

	15.
	Vaikiška technika
	40
	38
	2

	16.
	Paaukštinta tual. sėdynė
	14
	14
	-

	  
	Iš viso
	862
	736
	122


  

 
Techninės pagalbos neįgaliesiems centras prie socialinės apsaugos ir darbo ministerijos Kauno skyrius (TPNC), aprūpina neįgaliuosius techninės pagalbos priemonėmis (neįgaliųjų vežimėliais, vaikštynėmis, ramentais, čiužiniais praguloms išvengti, lazdelėmis ir kt.) per Centrą. 2009 metais techninės pagalbos priemonių gauta už 48647,21 Lt  ir aprūpinti  apie 560 suaugę Šakių rajono asmenys ir 38 vaikų.  

                     2008 metų  sausio 24 d. sprendimu Nr.T- 22 Šakių rajono savivaldybės taryba patvirtino  „ Dėl Šakių socialinių paslaugų centro techninės pagalbos priemonių nuomos be eilės įkainių tvarką“. Asmenims, norintiems be eilės įsigyti techninės pagalbos priemones, Šakių socialinių paslaugų centras teikia nuomos paslaugas, taikydamas šiuos įkainius. Ilgalaikiam turtui nuo bendros sumos skaičiuojama 2 proc., o trumpalaikiui turtui skaičiuojama  5 proc. nuo bendros sumos.

                     2009 metais už techninių priemonių nuomą Šakių socialinių paslaugų centras gavo pajamų   19150 Lt.


12.4. Specialiojo transporto naudojimo ir apmokėjimo tvarka 


 Šakių  rajono savivaldybės tarybos  2007 m. lapkričio 29 d. sprendimu Nr.T-289    buvo patvirtinta  specialiojo transporto naudojimo ir apmokėjimo tvarka. Specialaus transporto paslaugomis naudojosi rajono vaikai su negalia, I, II ir III grupių neįgalūs (nedarbingi ir iš dalies darbingi) pensinio amžiaus asmenys, kuriems nustatytas specialusis nuolatinės slaugos ar nuolatinės priežiūros (pagalbos) poreikis ir jie nepajėgūs naudotis visuomeninio transporto paslaugomis. Šia paslauga gali naudotis ir socialiai remtini asmenys.


Specialiosios paskirties transportas buvo naudojamas rajone ir už Šakių rajono ribų vykstant į gydymo ir reabilitacijos įstaigas, ortopedines įmones, medicininės socialinės ekspertizės komisiją neįgalumui nustatyti ir kt. Specialusis transportas dažniausiai yra naudojamas parvežti technines pagalbos priemones iš Kauno, o Šakių rajone asmenims nemokamai vežame į namus funkcines lovas, vežimėlius, vaikštynes ir kt .

Visiems rajono gyventojams, nežiūrint į jų neįgalumą už specialiojo transporto paslaugas reikia mokėti po 0, 50 cnt. Šiai paslaugai 2009 m. iš savivaldybės nebuvo skirta lėšų. 

                    2009 metais už specialiojo transporto paslaugas Šakių socialinių paslaugų centras gavo  2479  Lt. pajamų.

 12.5. Bendradarbiavimas su kitomis organizacijomis


2009 metais Šakių  socialinių paslaugų centras, sprendžiant rajono gyventojų socialines problemas daugiausia bendradarbiavo su: 


Šakių rajono savivaldybės administracijos Socialinės paramos skyriumi; 


Šakių rajono savivaldybės Vaiko teisių apsaugos tarnyba;


Šakių rajono seniūnijų seniūnais ir soc. darbuotojomis;


Nevyriausybinėmis organizacijomis;


Šakių rajono Neįgaliųjų draugijomis;


Kitų rajonų socialinių paslaugų centrais;

                    Kukarskės globos  namais, ir kt.

             13. Šakių socialinių paslaugų centras 2009 m. dalyvavo projekte „ Socialinių paslaugų institucijų darbuotojų kompetencijų tobulinimas“ Jį rengė Pagėgių socialinių paslaugų centras, o Šakių socialinių paslaugų centras yra vieni iš partnerių. Projektas finansuojamas pagal 2007-2013 m. Žmogiškųjų išteklių plėtros veiksmų programos 1 prioriteto „ Kokybiškas užimtumas ir socialinė aprėptis“ VP1-1.1-SADM-06K-01 priemonę „Žmogiškųjų išteklių tobulinimas viešajame sektoriuje“.

Projekto įgyvendinimo pradžia – 2009-08-14, pabaiga 2011-08-13. 

Projekto vertė 1 215 293,00 Lt.

Projekto laikotarpiu Šakių socialinių paslaugų centro darbuotojams bus suteikta daug įvairių mokymų, kaip reikia dirbti socialinio darbuotojo padėjėjams, socialiniams darbuotojams ir administracijos personalui.

2009 m. lapkričio mėn. Šakių socialinių paslaugų centras pateikė dar vieną  paraišką  Socialinės apsaugos ir darbo ministerijai  vaikų dienos centrų projekte „ Lukšių vaikų dienos centras“.    Prašoma lėšų  suma 90 tūkst.lt
VII. PLANUOJAMOS VEIKLOS PRIORITETINĖS KRYPTYS


14. Centro veikla vykdoma vadovaujantis socialinių paslaugų programa, kuria tikimasi tenkinti būtiniausius poreikius tiems asmenims, kurių gebėjimai patiems pasirūpinti savimi dėl objektyvių, nuo jų nepriklausančių priežasčių yra nepakankami. Šios programos įgyvendinimas leidžia gerinti socialinių paslaugų kokybę pagal nustatytus reikalavimus ir standartus, didinti socialinių paslaugų prieinamumą, plėsti bendradarbiavimą su nevyriausybinėmis organizacijomis plėtojant socialinių paslaugų infrastruktūrą, tobulinti socialinės paramos teikimo formas bei padėti integruotis į visuomenę  neįgaliesiems. 

_____________________________

